CELEX: 62015TN0278
Language: mt
Date: 2015-06-01 00:00:00
Title: Kawża T-278/15 P: Appell ippreżentat fl-1 ta’ Ġunju 2015 mis-Servizz Ewropew għall-Azzjoni Esterna (SEAE) mis-sentenza mogħtija fit-18 ta’ Marzu 2015 mit-Tribunal għas-Servizz Pubbliku fil-Kawża F-51/14

7.9.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 294/72
            
         Appell ippreżentat fl-1 ta’ Ġunju 2015 mis-Servizz Ewropew għall-Azzjoni Esterna (SEAE) mis-sentenza mogħtija fit-18 ta’ Marzu 2015 mit-Tribunal għas-Servizz Pubbliku fil-Kawża F-51/14
   (Kawża T-278/15 P)
   (2015/C 294/87)
   Lingwa tal-kawża: il-Franċiż
   
      Partijiet
   
   
      Appellanti: Servizz Ewropew għall-Azzjoni Esterna (SEAE) (rappreżentanti: S. Marquardt u M. Silva, aġenti)
   
      Partijiet oħra fil-proċedura: KL (Brussell, il-Belġju)
   
      Talbiet
   
   
               —
            
            
               tannulla s-sentenza tat-Tribunal għas-Servizz Pubbliku tal-Unjoni Ewropea (It-Tielet Awla) tat-18 ta’ Marzu 2015 fil-Kawża F-51/14;
            
         
               —
            
            
               tilqa’ t-talbiet imressqa fl-ewwel istanza;
            
         
               —
            
            
               tikkundanna lill-appellat għall-ispejjeż.
            
         
      Aggravji u argumenti prinċipali
   
   Insostenn tal-appell tiegħu, l-appellant jinvoka sitt aggravji li xi wħud minnhom jirrigwardaw is-sistema ta’ evalwazzjoni u oħrajn is-sistema ta’ promozzjoni.
   
               —
            
            
               Fuq is-sistema ta’ evalwazzjoni
               
                           1.
                        
                        
                           L-ewwel aggravju huwa bbażat fuq ksur tal-Artikolu 43 tar-Regolamenti tal-Persunal, tar-regoli fil-qasam tat-tqassim tal-oneru tal-prova, tal-projbizzjoni li tittieħed deċiżjoni ultra petita u tad-drittijiet tad-difiża tal-appellant.
                        
                     
                           2.
                        
                        
                           It-tieni aggravju huwa bbażat fuq ksur tal-limiti tal-istħarriġ ġudizzjarju. L-appellant isostni li, fis-sentenza kkontestata, it-Tribunal għas-Servizz Pubbliku (iktar ’il quddiem it-“TSP”) diversi drabi jmur lil hinn mil-limiti tal-istħarriġ tiegħu, u jidher li jrid jimponi fuqu sistema ta’ evalwazzjoni partikolari.
                        
                     
                           3.
                        
                        
                           It-tielet aggravju huwa bbażat fuq żball ta’ liġi fir-rigward ta’ nuqqas ta’ oġġettività ta’ sistema ta’ evalwazzjoni mingħajr punti u ksur tal-Artikolu 43 tar-Regolamenti tal-Persunal.
                        
                     
         
               —
            
            
               Fuq is-sistema ta’ promozzjoni
               
                           4.
                        
                        
                           Ir-raba’ aggravju huwa bbażat fuq ksur tal-projbizzjoni li tittieħed deċiżjoni ultra petita u tad-drittijiet tad-difiża tal-appellant.
                        
                     
                           5.
                        
                        
                           Il-ħames aggravju huwa bbażat fuq ksur tar-regoli fil-qasam tat-tqassim tal-oneru tal-prova.
                        
                     
                           6.
                        
                        
                           Is-sitt aggravju huwa bbażat fuq żball ta’ liġi fir-rigward tal-ksur mill-appellant tal-Artikolu 45 tar-Regolamenti tal-Persunal.